KOMISIJOS REGLAMENTAS (EB) Nr. 138/2007
2007 m. vasario 14 d.
nustatantis importo licencijų paraiškų, pateiktų 2007 m. sausio mėn. dėl tam tikrų paukštienos sektoriaus produktų pagal Reglamentą (EB) Nr. 1431/94, priėmimo mastą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (1), ypač į jo 7 straipsnio 2 dalį,
kadangi:
(1)
Komisijos reglamentas (EB) Nr. 1431/94 (2) nustato išsamias importo priemonių, numatytų Tarybos reglamente (EB) Nr. 774/94 (3), atidarančiame tam tikras Bendrijos tarifines paukštienos ir tam tikrų kitų žemės ūkio produktų kvotas ir numatančiame tokių kvotų administravimą, taikymo paukštienos sektoriuje taisykles.
(2)
Kiekiai, dėl kurių per 2007 m. sausio mėn. pirmąsias 15 dienų pateiktos importo licencijų paraiškos 2007 m. sausio 1 d.-kovo 31 d. kvotos daliai, viršija turimus kiekius. Todėl reikėtų nustatyti, kokiu mastu galima išduoti importo licencijas, prašomiems kiekiams nustatant paskirstymo koeficientą,
PRIĖMĖ ŠĮ REGLAMENTĄ:
1 straipsnis
1. Pagal Reglamentą (EB) Nr. 1431/94 dėl 2007 m. sausio 1 d.-kovo 31 d. kvotos laikotarpio pateiktoms importo licencijų paraiškoms taikomi paskirstymo koeficientai, pateikiami šio reglamento priede.
2. Importo licencijų paraiškos dėl laikotarpio nuo 2007 m. balandžio 1 d. iki birželio 30 d. gali būti pateikiamos visam kiekiui, nurodytam šio reglamento priede, pagal Reglamento (EB) Nr. 1431/94 nuostatas.
2 straipsnis
Šis reglamentas įsigalioja 2007 m. vasario 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 14 d.